નાફેડના ખરીદી સેન્ટર ઉપર મગફળીની ખરીદી વખતે નાફેડના પ્રતિનિધિ હાજર હોય છે જ અને એમની હાજરીમાં જ મગફળી બારદાન ભરી સીલ કરવામાં આવે છે અને ગોડાઉન ઉપર પણ ટ્રક ખાલી કરતી વખતે નાફેડ દ્વારા રેન્ડમ ચેકિંગ થાય છે જ, એટલે આ પ્રક્રિયામાં ગુજરાત સરકાર કયાંય સંકળાયેલી નથી, એમ ઉલ્લેખી કૃષિમંત્રીએ જણાવ્યું છે કે, નાફેડના ચેરમેન હવે કેટલીક મંડળીઓ ઉપર ગેરરીતિ કરવાનો આક્ષેપ કરે છે, પણ આ મંડળીઓની કામગીરી અંગે નાફેડે રાજ્ય સરકારને ક્યારેય ફરિયાદ કરી નથી, હજી પણ તમને ક્યાંય પણ ગેરરીતિ જેવું લાગતું હોય તો તમે લેખિત ફરિયાદ કરો, ગુજરાત સરકાર ગેરરીતિ કરનાર કોઈને પણ છોડશે નહીં.